Teräsbetoni

Teräsbetoni on Soome heavy metal-bänd, mis loodi 2002. aastal.

Bändi muusika on üsna sõjakas. Tema laulude sõnad ülistavad paganlikku sõjamehe elustiili ja "metalli vennaskonda". Bändiliikmed ise on öelnud, et nad ei ole sealjuures surmtõsised ja võtavad asja mõnuga. Teräsbetoni muusikat on peamiselt mõjutanud Manowar ja teised sarnased bändid, nagu Dio ja Iron Maiden.

Teräsbetoni andis 6. aprillil 2005 välja oma esikalbumi "Metallitotuus" ('metalltõde'), mis tõusis Soome albumite edetabelis teisele kohale. Tänapäevani on seda müüdud üle 32 000 eksemplari.

2006. aasta juunis ilmus bändi teine album "Vaadimme metallia" ('nõuame metalli'), mis tõusis samuti Soome albumite edetabelis 2. kohale. Juba esimesel päeval müüdi seda peaaegu 15 000 eksemplari.

pisi|Teräsbetoni 2008. aasta Eurovisiooni lauluvõistluse poolfinaalis
1. märtsil 2008 valiti Teräsbetoni lauluga "Missä miehet ratsastaa" ('kuhu mehed ratsutavad') Soome esindajaks 2008. aasta Eurovisiooni lauluvõistlusel. Eurovisiooni Soome eelvoorus 1. märtsil kogusid nad 38,9% häältest. 20. mail toimunud poolfinaalis said nad 79 punktiga 8. koha ja pääsesid finaali, kus kogusid 24. mail 35 punkti ja said 22. koha. See laul anti välja ka singlina, aga ei tõusnud Soome singlite edetabelis esikohale, vaid üksnes teisele kohale.

19. märtsil 2008 avaldas Teräsbetoni oma kolmanda albumi "Myrskyntuoja" ('tormitooja'), mis sisenes Soome albumite edetabelisse esikohal.

18. juunil 2011 esinesid nad Eestis Rabarockil.

2011. aasta augustis teatas bänd, et lõpetab ajutiselt tegevuse. Nad kinnitasid, et ei lähe laiali.Teräsbetoni tauolle Kaaoszine (soome keeles)

7. juulil 2013 korraldas bänd Turus oma tegutsemise 10. aastapäeva kontserdi. Turu valiti selle kohaks sellepärast, et bändi paljud varasemad kontserdid olid seal toimunud.

Koosseis
pisi|Jarkko Ahola
 Jarkko Ahola – laul, basskitarr
 Arto Järvinen – kitarr
 Viljo Rantanen – kitarr
 Jari Kuokkanen – trummid

Diskograafia
Albumid
 Metallitotuus (2005)
 Vaadimme metallia (2006)
 Myrskyntuoja (2008)
 Maailma tarvitsee sankareita (2010)

Kogumikalbumid
 Tähtisarja - 30 suosikkia (2012)

Singlid
 Taivas lyö tulta (2005)
 Orjatar (2005)
 Vahva kuin metalli (2005)
 Metallisydän (2005)
 Älä mene metsään (2006)
 Viimeinen tuoppi (2006)
 Missä miehet ratsastaa (2008)

Demo
 Teräsbetoni (2003)

 Viited 

 Välislingid 
Teräsbetoni koduleht
Teräsbetoni MySpace
Teräsbetoni Facebooki lehekülg
Jarkko Ahola koduleht

Kategooria:Soome ansamblid
Kategooria:Soome esindajad Eurovisiooni lauluvõistlusel